Згаданы ж намі творца шанаваны на радзіме і ў замежжы. Ён старшыня аб’яднання мастакоў-карыкатурыстаў Азербайджана, прэзідэнт азербайджанскай групы ў Міжнароднай федэрацыі аб’яднанняў карыкатурыстаў і член рэдакцыйнай калегіі еўрапейскага часопіса “Feconews”, старшыня і член журы мноства міжнародных конкурсаў, мае шмат міжнародных узнагарод. Спадар Гаджызадэ ўганараваны званнем заслужанага дзеяча мастацтваў Азербайджанскай Рэспублікі. Творчасць ён паспяхова сумяшчае з выкладчыцкай і навуковай дзейнасцю: мае ступень доктара філасофіі і мастацтвазнаўства, рыхтуе прафесіяналаў у Азербайджанскім дзяржаўным універсітэце культуры і мастацтваў.